Icía

Icía é un nome propio feminino galego. A súa orixe é o latín Caecilia, que se considera un derivado do adxectivo tamén latino caecus 'cego'. A Gens Cecilia era unha das grandes familias da República Romana. En galego tamén ten as variantes Cecilia, Cilla e Cecía, e os hipocorísticos Cía e Sía.

En xaneiro de 2023 existían 675 mulleres en Galicia co nome Icía, cunha media de idade de 11,6 anos,Nome Icía na Web do Instituto Galego de Estatística 1.139 co nome Cecilia, cunha media de idade de 41,8 anosNome Cecilia na Web do Instituto Galego de Estatística 31 co nome Sía, cunha media de idade de 3,6 anosNome Sía na Web do Instituto Galego de Estatística e 7 co nome Cecía, cunha media de idade de 24,9 anos.Nome Cecía na Web do Instituto Galego de Estatística Non hai persoas rexistradas coa variante Cilla.

 Historia do nome 
O nome está moi relacionado cos nomes Celia (variantes: Celeste, Celestina, Celina e Celsa) provenientes tamén do latín e co significado: pertencente ao ceo.

Non é un nome moi común en Galicia, pero si en Asturias. Santa Cecilia, Cilla ou Sía é padroa de catro parroquias en Galicia: Freán, O Saviñao; Santa Cecilia de Trasancos, Ferrol; Santa Cilla do Valadouro, Foz e Santa Sía de Roma, Zas. Como curiosidade, a variante galega Cilla tamén é usada en Suecia e Holanda.

 Santoral 
Santa Icía (en latín, sancta Caecilia), santa padroa dos músicos, foi unha nobre romana convertida ao cristianismo e martirizada pola súa fe entre os anos 180 e 230.

A principal festa de Santa Icía celébrase o 22 de novembro.

Santas
 11 de febreiro: Santa Icía de África.
 16 de abril: Santa Icía, mártir.
 17 de agosto: Santa Icía, abadesa.
 22 de novembro: Santa Icía de Roma, mártir.
 26 de decembro: Santa Icía Yu So-Sa, mártir.

Beatas
 12 de agosto: Beata Cecilia, abadesa.
 26 de decembro: Beata Cecilia Butsi, mártir.

 Variantes noutras linguas 

 Lingua alemá: Cecilia, Cäcilia, Cäcilie, Caecilia, Zilla, Silke
 Lingua aragonesa: CiliaEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Lingua asturiana: Cecía
 Lingua castelá: Cecilia, Celia
 Lingua catalá: Cecília
 Lingua checa: Cecílie, Cecilie
 Lingua chinesa: 西西莉亞
 Lingua croata: Cecilija
 Lingua dinamarquesa: Cecilie, Cille, Sidsel, Sissel, Sille, Silje
 Lingua escocesa: Sìleas
 Lingua eslovaca: Cecília
 Lingua eslovena: Cecilija, Cila, Cilika, Cilka
 Esperanto: Cecilia
 Lingua estoniana: Sille, Silje, Silja
 Lingua éuscara: Zilia, Zezili, Koikille, Koikile
 Lingua finesa: Cecilia, Silja
 Lingua francesa: Cécile
 Lingua grega:Καικιλία
 Lingua hawaiana: Kikilia 
 Lingua húngara:C ecília, Cecil (diminutivo de Cecília), Cicelle (arcaico), Cili
 Lingua indonesia: Sisilia
 Lingua inglesa: Cecilia, Cecelia, Cecilly, Cecily, Ceil, Ceila, Celia, Celinda, Cicely, Cissy, Sas, Sesilia, Shayla, Sissie, Sissy, Sheelagh (inglés de Irlanda), Sheila (inglés de Irlanda), Shelagh (inglés de Irlanda).
 Lingua irlandesa: Síle
 Lingua islandesa: Sesselja, Silja
 Lingua italiana: Cecilia, Celia
 Lingua latina: Caecilia
 Lingua manx: Cissolt
 Lingua neerlandesa: Cecilia, Cécile, Cilla
 Lingua norueguesa: Cecilie, Sidsel, Sissel, Silje
 Lingua polaca: Cecylia
 Lingua portuguesa: Cecília
 Lingua romanesa: Cecilia
 Lingua rusa: Ceciliya, Tsetsiliya
 Lingua sueca: Cecilia, Cilla, Sissela
 Lingua turca: Seçil
 Lingua yiddish:Sisel, Zisel 

 Algúns persoeiros 
Galegas
 Cecilia Tarela Barreiro, Pontecesures, política galega do BNG. 
 Cecilia Vázquez Suárez, Betanzos, avogada e política galega do PPdeG. 
Outras
 Cecilia Roth, Buenos Aires, 1958, actriz arxentina. 
 Cecilia Böhl de Faber, Morges (Cantón de Vaud, Suíza), 1796, escritora española.
 Cecilia Bartoli, Roma, 1966, mezzosoprano coloratura italiana cantante de óperas e recitais.

 Notas 

 Véxase tamén 
 Outros artigos 
 Parroquias de Galicia baixo a advocación de santa Cecilia
 Lista de nomes femininos en galego
 Lista de nomes femininos galegos máis comúns
 Ligazóns externas 
 Guía de nomes galegos. Nomes femininos Real Academia Galega

Categoría:Nomes femininos de orixe latina
Categoría:Nomes femininos galegos